Hart van die Huis: June 2016
Inleiding tot kodering
Kodering of aldan Coding is amper deesdae op almal se lippe. Maar wat is dit en hoe kan jy en jou kinders dit leer?
Kodering is rekenaartaal. Dit is die instruksies agter sagteware. As daar nie kodering was nie, kon ons nie vandag op rekenaars, slimfone, tablette ens werk nie. Alles in die tegnologie wêreld draai om kodes.
Die maklikste manier om vir jou kinders blootstelling tot kodering te gee is met die gratis program Scratch.
Laai Scratch program HIER af. Neem asb kennis dat jul na die 3 betrokke stappe kyk op daai webblad. Jul moet Adobe AIR aflaai (by nr 1), dan Scratch (by nr 2). dan kan jul van die addisionele materiaal aflaai (by nr 3). Ek stel voor dat jul die kaarte aflaai. Dit gee 'n vinnige kort oorsig om basiese goed te doen. Sien hieronder twee voorbeelde.
Amptelike lesse kan afgelaai word by Code Club World. Gaan HIER. Registrasie is gratis. Dit gee vir jou toegang tot die lesse. Op die volgende skerm, kliek op die English blokkie en dan verskyn al die lesse onder mekaar. Laat die kinders eers met Scratch 1 begin en dan aangaan na al die ander. Dit is voordelig dat hulle die klasse in die regte volgorde voltooi.
In die project materials aflaai is die volledige gekodeerde aktiwiteit. Moet nie dit vir jou kind gee nie. Gee vir hulle die les en indien nodig die agtergrond prentjie ens. Soos jy deur die lesse werk sal jy sien wat is waar nodig. Moet nie jou kind help, laat hulself dit uitwerk.
Later kan die HTML, CSS en Python ook gedoen word soos hul vorder. Onder sal jul sien is Code Kingdom, dit werk op die Minecraft coding, dit is 'n betaal program met 'n maandelikse fooi.
Scratch is 'n baie oulike program om vir die kinders 'n gevoel van kodering te gee. Hul sal jou verbaas met dinge wat hul self ontwerp uit verbeelding.
Op 'n later stadium sal ek nog meer kodering hulpmiddels met jul deel en hoe die kinders self 'n toep (app) kan ontwerp.
Lekker speel en leer.
Labels: program, rekenaar tegnologie